kardosdrur/scandi-wiki huggingface dataset:
Barney Stinson

Barnabus Stinson er en fiktiv person, som optræder i den amerikanske tv-serie How I Met Your Mother. Han bliver spillet af skuespilleren Neil Patrick Harris. Barney er en af de i alt fem personer, som regelmæssigt optræder i tv-serien. Barney er kendt for altid at gå i jakkesæt og at score mange piger.

Barney er en rigtig skørtejæger, som gang på gang prøver (og ofte lykkes med) at score diverse kvinder. Dog er han ikke interesseret i et fast forhold, men blot et engangsknald. Han har forskellige taktikker/scoretricks, som han benytter til at imponere kvinderne med. Heriblandt tryllekunster og tricks fra den såkaldte "playbook". "Playbook" er en bog, hvori Barney har nedskrevet diverse strategier til at score kvinder. Barney hjælper også ofte Ted Mosby (hovedpersonen) med at komme i kontakt med kvinder. The Bro Code bliver ofte brugt i denne sammenhæng, som en guide for hvad man må og ikke med ens venner (eller "bros", for "brothers"). The Bro Code er ligesom The Playbook og Bro on The Go udgivet som rigtige bøger. 
Barney mener, at Ted og ham selv er bedste venner, hvilket Ted dog gang på gang afviser, da Ted mener, at hans bedste ven er Marshall Eriksen. Barney er desuden en meget mystisk person, da ingen rigtigt ved, hvad hans profession er. Man ved dog at han arbejder ved Goliath National Bank, efter skilmissen med Robin forbliver Barney en player men i 2019 gør han dog en pige kaldet nr. 31 i den perfekte måned gravid og i foråret 2020 får de datteren Ellie Stinson, efter datterens fødsel rejser nr. 31 ud af landet og efterlader Barney med Ellie, som han opdrager på egen hånd.

Eksterne henvisninger 

 

Fiktive personer
How I Met Your Mother
Zimbabwe Rhodesia

Zimbabwe Rhodesia var et land, der eksisterede fra 1. juni til 12. december 1979, landet blev tidligere kaldt Rhodesia men dette blev efterfulgt af Zimbabwe.

Navn 
Så tidligt som i 1960, blev afrikanske nationalister enige om, at Rhodesia's "rigtige navn" var Zimbabwe, og brugte navnet med deres politiske partier. Den internationale aftale, regeringen havde, skulle være med hensigt til, at der skulle at være et partnerskab mellem den eksisterende Rhodesianske regering og den afrikanske befolkning, dette blev antaget, så derfor fik landet et kombineret navn.

Etableret i 1979
Ophørt i 1979
Rhodesia
Christian Eriksen (skuespiller)

Villiam Kristian Eriksen, kendt som Christian Eriksen (7. juni 1897 i København – 2. august 1961) var en dansk skuespiller og senere vaskeriejer.

Eriksen var søn af arbejdsmanden Mads Møller Eriksen og dennes hustru Ane Sofie Andersen. Han var gift med Karla Marie Pedersen.

Han er begravet på Kastrup Kirkegård.

Filmografi 
 De pokkers unger (1947)
 Penge som græs (1948)

Eksterne henvisninger 
 

Personer fra København
Skuespillere fra Danmark
Danskere i 1800-tallet
Danskere i 1900-tallet
Christian Eriksen (flertydig)

Christian Eriksen kan henvise til flere personer:
 Christian Dannemann Eriksen (født 1992) – dansk fodboldspiller
 Christian Eriksen (Villiam Kristian Eriksen) (1897-1961) – dansk skuespiller
 Edvard Christian Johannes Eriksen (1876-1959) – dansk billedhugger

Se også 
 Christian Eriksson (1858-1935) – svensk billedhugger
Y-kromosom Adam

Y-kromosom Adam er den seneste fælles forfader til alle nulevende mænd. Han anslås at have levet i Afrika for mellem 90.000 og 60.000 år siden. Y-kromosom Adam var hverken den første mand, eller den eneste mand, der levede på det tidspunkt, men han er den mand, hvis y-kromosom er gået i arv fra generation til generation i en direkte linje til alle nulevende mænd. Sagt med andre ord, så er det ikke umuligt, at Y-kromosom Adam havde en bror, men hvis hans bror døde før han fik børn, eller hvis han kun fik pigebørn, så ville linjen starte ved Y-kromosom Adam. Hvis Y-kromosom Adams bror fik drengebørn (og de alle fik drengebørn, osv.) ville det være Y-kromosom Adams far, som ville have været Y-kromosom Adam.

Referencer 

Kromosomer
Homo sapiens
Louise Phister

Louise Petrine Amalie Phister, født Petersen (21. januar 1816 i København – 12. januar 1914 sammesteds) var en dansk skuespillerinde.

Louise Phister voksede op i fattigdom. Efter faderens død ansøgte hun om at blive korsanger ved det Kongelige Teater, men da man her så at hun udviste talent for skuespil, blev hun i stedet optaget som skuespillerinde. Hun blev tjenestepige for og elev af Anna Nielsen i 1829 og fik sin debut på scenen i 1835.

Hun spillede mange roller som soubrette – en ung koket, forfængelig og drilsk kvinderolle – og optrådte også i vaudeville, i manderoller og med tiden i roller som gammel kone. Hun blev dekoreret med Fortjenstmedaljen i Guld i 1885 og satte rekord i 1895, da hun trak sig tilbage fra scenen efter 60 sæsoner. Hendes sidste optræden var i 1901, hvor hun optrådte som gæstestjerne.

Louise blev i 1846 gift med skuespilleren Ludvig Phister. De ligger begravet på Holmens Kirkegård i København.

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 110-111.

Eksterne henvisninger 
 kvinfo.dk om Louise Phister
 

Personer fra København
Teaterskuespillere fra Danmark
Danskere i 1800-tallet
Modtagere af Fortjenstmedaljen i guld
Ruben-samlingen - Danmarks første lydoptagelser
Personer i Kraks Blå Bog (afdøde)
Alexis Carrel

Alexis Carrel (født 28. juni 1873, død 5. november 1944) var en fransk læge som i 1912 modtog Nobelprisen i fysiologi eller medicin. Han arbejde med eksperimentel kirurgi og lavede undersøgelser omkring blodkarsammensyning og organtransplantation af bl.a. skjoldbruskkirtel, milt og nyre.

Eksterne henvisninger 

 Nobelprize.org, Nobelprisen i fysiologi eller medicin 1912
 Nobelprize.org, Alexis Carrel – biografi

Nobelprismodtagere i medicin
Læger fra Frankrig
Nobelprismodtagere fra Frankrig
Franskmænd i 1800-tallet
Franskmænd i 1900-tallet
Viggo Mortensen (teolog)

Viggo Mortensen (født 15. maj 1942 i Herringe) er en dansk teolog. Fra 1999 professor i systematisk teologi ved Aarhus Universitet med særlig henblik på kristendommens globale udvikling og økumeniske relationer. Han oprettede og ledede Center for Multireligiøse Studier 2002-2009. Han var leder af Det danske pluralismeprojekt (2003-07) og koordinator for det europæiske netværk til udforskning af nutidig religion i Europa (Religious Innovation and Pluralism in 21st Century Europe. RIPE). Han var 1991-99 direktør for studieafdelingen i Det Lutherske Verdensforbund i Geneve. Viggo Mortensen har et omfattende dansk og internationalt forfatterskab bag sig med hen ved 45 bøger og bidrag til bøger; desuden videnskabelige artikler og afhandlinger. Hans disputats om forholdet mellem teologi og naturvidenskab kom i 1988 og er oversat til tysk. Derudover har han som anmelder og kommentator bidraget til den offentlige debat om folkelige og teologiske emner. Han har som professor i global kristendom og missionsteologi koncentreret sig om udforskningen af den religiøse pluralisme med særlig vægt på de forandringsprocesser som kristendommen undergår, når dens tyngdepunkt forskyder sig mod syd. Han var 2003 – 09 medlem af Forskningsrådet for Kultur og Kommunikation og er medlem af flere internationale forskerpaneler. Viggo Mortensen udgav i 2022 En teologs erindringer. På jorden under himlen. (Forlaget Hovedland)

Teologer fra Danmark
Ansatte ved Aarhus Universitet
Personer i Kraks Blå Bog
Dansk Almennyttigt Boligselskab

DAB (Dansk Almennyttigt Boligselskab) er et dansk boligsleskab, der blev stiftet den 11. september 1942. DAB havde som formål at arbejde for et samfundsmæssigt ønske om at fremme det sociale boligbyggeri og parcel- og rækkehusbyggeri, samt at udøve rådgivende virksomhed på bygge- og boligområdet. DAB var fra starten en tværpolitisk organisation, der er uafhængig af bestemte politiske partier og organisationer. DAB blev etableret som et aktieselskab med en aktiekapital på 200.000 kr., der var tegnet af en række danske borgere. DAB er i dag omdannet til et garantiselskab med en garantikapital på ca. 7 mio. kr., der næsten fuldt ud er ejet af de administrerede selskaber.

DAB’s bærende idé var, at opførelse og drift af almennyttigt byggeri skulle ske til familier via lokale selskaber og med størst mulig lokal indflydelse. Siden stiftelsen har DAB stiftet eller medvirket til stiftelsen af mere end 45 almene boligorganisationer med vægten lagt på Hovedstadsområdet, Vestjylland, Sjælland og Lolland-Falster.

DAB har således medvirket som forretningsfører for opførelsen af ca. 50.000 boliger, samt en række erhvervslejemål og institutionsejendomme. DAB administrerer i dag ca. 48.000 boliger, hvoraf langt størstedelen er almene boliger, men i de senere år har DAB udvidet sit forretningsområde til også at omfatte administration af kommunale boliger, ældreboliger og plejecentre, og DAB administrerer i dag mere end 5.000 kommunale boliger i 19 kommuner.

Eksterne henvisninger 
 DAB's hjemmeside

Etableret i 1942
Almene boligorganisationer
Bruno Martini (fodboldspiller)

Bruno Martini (født 25. januar 1962 i Challuy, Frankrig, død 20. oktober 2020) var en fransk fodboldspiller, der spillede som målmand. Han var på klubplan tilknyttet AJ Auxerre, AS Nancy og Montpellier HSC og nåede i alt at spille 322 Ligue 1-kampe.

Martini blev desuden noteret for 31 kampe for Frankrigs landshold. Han deltog ved både EM i 1992 og EM i 1996.

Titler 

Coupe de France
 1994 med AJ Auxerre

Referencer

Eksterne henvisninger 
 

Fodboldspillere fra Frankrig
Fodboldspillere fra AJ Auxerre
Fodboldspillere fra AS Nancy
Fodboldspillere fra Montpellier HSC
Fodboldtrænere fra Frankrig
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Republica (band)

Republica er en Rockgruppe fra Storbritannien. Gruppen havde et hit med nummeret "Ready To Go". Gruppen blev dannet i 1994.

Musikgrupper fra Storbritannien
Republica

Republica har flere betydninger:

 Republica (band) – et band
 Republica (reklamebureau) – et reklamebureau
Howl Baby Howl

Howl Baby Howl er en dansk rockgruppe.

Musikgrupper fra Danmark
Griffenfeldsgade

Griffenfeldsgade er en sidegade til Nørrebrogade på Indre Nørrebro i København. Indtil 1879 hed gaden Parcelvej, idet den førte hen til forskellige udstykningsparceller. For enden af vejen lå Parcelbroen, der førte over Ladegårdsåen. Broen er for længst forsvundet, og åen ligger nu i rør under Åboulevard.

Den blev så omdøbt til Griffenfeldsgade efter den holstenske statsmand Peder Schumacher Griffenfeld (1635-1699), der tjente som dansk rigskansler fra 1673. Senere faldt Griffenfeld i unåde og blev dømt til døden for landsforræderi. Dommen blev dog omstødt til livsvarigt fængsel, og han blev løsladt efter 22 års fangenskab.

Mellem Griffenfeldsgade og Stengade ligger Folkets Park, der blev anlagt i 1971. I 2007-2008 blev parken forskønnet og gjort mere børnevenlig.

Griffenfeldsgade husede tidligere Sankt Josephs Hospital, oprettet af Sankt Joseph Søstrene og opført i nygotisk stil i 1875 af den berømte arkitekt Christian Hansen. Hospitalet blev senere venteafdelinger hvor ældre ventede på plejehjemsplads, men lukkede i 2005.

Gaden har i dag et multietnisk præg med en række afrikanske specialforretninger, caféer og restauranter.

Griffenfeldsgade under besættelsen 
Ved udbruddet af anden verdenskrig havde Danmarks Kommunistiske Parti kontor på 3. sal i Griffenfeldsgade 50. Arbejderbladet havde til huse i stuen og på 1. sal. 

Da den tyske værnemagt indtog Danmark den 9. april, brændte man alle lister over partimedlemmer, abonnenter og bladsælgere; men det danske politi havde allerede sikret sig adresserne.

Efter Tysklands angreb på Sovjetunionen i 1941 blev DKP forbudt i Danmark. Tyve danske betjente mødte frem i Griffenfeldsgade 50; nogle i civilt tøj, andre i uniform. To SS–officerer deltog. Den ene var Obersturmbannführer Anton Fest, regeringsråd og politiattaché på Dagmarhus, senere anfører for Einsatzgruppe E, der myrdede jøder og partisaner i området omkring Sarajevo (9. september 1943 til 1945 ). Op ad formiddagen dukkede de første partimedlemmer op i Griffenfeldsgade, og blev straks anholdt. 

Man forbød udgivelsen af Arbejderbladet. Partiet fortsatte derefter som en illegal organisation, og fra november 1941 udgav man det illegale modstandsblad Land og Folk. I et lille trykkeri i Griffenfeldsgade, der normalt lavede lejlighedssange og lignede, trykte man nu omslag til illegale pjecer og aviser.

Under besættelsen var Griffenfeldsgade skueplads for flere ildkampe mellem modstandsbevægelsen og repræsentanter for besættelsesmagten. Mange lejligheder og butikker blev desuden udsat for enten razziaer eller sabotage.

Noter

Eksterne henvisninger 

Gader på Nørrebro
Kommunisme
Urban Confessionals

Urban Confessionals er en popgruppe fra Danmark.

Musikgrupper fra Danmark
Shontelle

Shontelle Layne (født 4. oktober 1985), bedre kendt som Shontelle, er en pop- og R&B-sangerinde fra Barbados. Hun udgav sit debutalbum Shontelligence i november 2008. Hendes andet album No Gravity udkom i september 2010. 

Shontelles store gennembrud var med singlen "Impossible", og hun medvirker desuden senest på nummeret "I'm In Love" på Katos album.

Diskografi

Album 
 Shontelligence (2008)
 No Gravity (2010)

Singler 
 2008: "T-Shirt"
 2009: "Stuck with Each Other" (featuring Akon)
 2009: "Battle Cry"
 2010: "Impossible"
 2011: "Perfect Nightmare"

Sangere fra Barbados
Henrik Føhns

Henrik Bo Føhns (født 9. februar 1962) er en dansk journalist, der var vært på radioprogrammet Harddisken, som han også var med til at etablere i 1994. I 1998 var han også vært på Harddisken Colour på DR 2. I 2000 blev han programchef på TVropa for året efter at skifte til Børsens Nyhedsmagasin. I 2003 blev han redaktør på Samvirke, men i 2006 vendte han tilbage til Harddisken.

Han og Anders Høeg Nissen modtog i november 2014 Kryger-prisen. Han udgav i 2016 bog "Den Globale Puls" om sammenhængen mellem den digitale udvikling og menneskers udvikling.

I 1986-89 bookede han rockklubben Barbue og spillede guitar i bandet Boghandle.

Henrik Føhns er journalist fra Danmarks Journalisthøjskole og journalisthøjskolen i Utrecht.

Kilder

Eksterne henvisninger
 Henrik Føhns' profil på Kommunikationsforum

Journalister fra Danmark
Modtagere af Kryger-prisen
Kele Okereke

Kele Okereke er sanger og medlem af gruppen Bloc Party fra Storbritannien. Derudover optræder han sammen med den hollandske DJ, Tiësto på nummeret It's Not The Things You Say.

Musikere fra Storbritannien
First Floor Power

First Floor Power er en musikgruppe fra Sverige. Gruppen blev grundlagt af tidligere medlem, Jenny Wilson i 1997.

Diskografi 
 There is hope (2001)
 Nerves (2004)
 Don't Back Down (2008)

Musikgrupper fra Sverige
Etableret i 1997
Franck Silvestre

Franck Silvestre (født 5. april 1967 i Paris, Frankrig) er en fransk tidligere fodboldspiller, der spillede som midterforsvarer. Han var på klubplan tilknyttet blandt andet Sochaux, Auxerre og Montpellier i hjemlandet, samt østrigske Sturm Graz. Med Auxerre var han med til at vinde både det franske mesterskab, og to Coupe de France-titler.

Silvestre blev desuden noteret for elleve kampe for Frankrigs landshold. Han deltog ved EM i 1992 i Sverige.

Silvestre er fætter til en anden tidligere fransk landsholdsspiller, Mikaël Silvestre.

Titler 

Ligue 1
 1996 med AJ Auxerre

Coupe de France
 1994 og 1996 med AJ Auxerre

Eksterne henvisninger 
 

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra AJ Auxerre
Fodboldspillere fra Montpellier HSC
Fodboldspillere fra SC Bastia
Deltagere ved det europæiske mesterskab i fodbold 1992
Frank Ziyanak

Frank Ziyanak er en dansk sanger i Death to Frank Ziyanak, The Wong Boys m.fl. Han er også radiovært på DR's P6 Beat.

Tjek fødsels- og dødsår
Musikere fra Danmark
MC Solaar

Claude M'Barali (født 5. marts 1969) er en rapper fra Frankrig, der optræder under sit kunstnernavn Mc Solaar.

Diskografi 
 Qui sème le vent récolte le tempo (1991)
 Prose combat (1994)
 Paradisiaque (1997)
 MC Solaar (1998)
 Le tour de la question (1998)
 Cinquième As (2001)
 Mach 6 (2003)
 Chapitre 7 (2007)

Bibliografi 
 Les 100 personnalités de la diaspora africaine : MC Solaar, i Jeune Afrique nr. 2536-2537 (uge 34-35 2009), s. 59

Eksterne henvisninger 

 
 

Rappere fra Frankrig
Rusko

Christopher Mercer (født 26. januar 1985), bedre kendt som Rusko er en Dubstep-producer/dj fra Storbritannien.

Diskografi 
 FabricLive.37 (med Caspa) (2007)
 O.M.G.! (2010)
 Songs (2012)

Musikere fra Storbritannien
Dj's fra Storbritannien
Franck Sauzée

Franck Sauzée (født 28. oktober 1965 i Aubenas, Frankrig) er en fransk tidligere fodboldspiller, der spillede som midtbanespiller. Han var på klubplan tilknyttet blandt andet Sochaux, Olympique Marseille og RC Strasbourg i hjemlandet, samt skotske Hibernian F.C. Med Marseille var han med til at vinde tre franske mesterskaber, én Coupe de France-titel, samt UEFA Champions League i 1993. Hos Monaco blev det også til en enkelt Coupe de France-titel.

Sauzée blev desuden noteret for 39 kampe og ni scoringer for Frankrigs landshold. Han deltog ved EM i 1992 i Sverige.

Efter at have afsluttet sin aktive karriere var Sauzée fra 2001 til 2002 træner for sin sidste klub som aktiv, Hibernian F.C..

Titler 

Ligue 1
 1989, 1990 og 1992 med Olympique Marseille

Coupe de France
 1989 med Olympique Marseille
 1991 med AS Monaco

Eksterne henvisninger 
 

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra Olympique Marseille
Fodboldspillere fra AS Monaco FC
Fodboldspillere fra Atalanta BC
Fodboldspillere fra RC Strasbourg
Fodboldspillere fra Montpellier HSC
Fodboldspillere fra Hibernian F.C.
Deltagere ved det europæiske mesterskab i fodbold 1992
Birgitte Wilbek

Birgitte Wilbek (født Harms 28. november 1928 i Hørsholm) var dansk landsholdspiller i både håndbold og basketball.

Birgitte Wilbek blev udtaget til basketballlandsholdet 14 gange og deltog i to Europamesterskaber. I håndbold spillede hun samtlige 32 landskampe i perioden 1949-1957 og vandt DM med FIF i 1956. Hun afsluttede karrieren, efter at det første verdensmesterskab var afholdt i 1957. I en periode fra 1963 var hun landstræner for kvindelandsholdet i håndbold, samme post, som hendes søn Ulrik Wilbek havde op gennem 1990'erne.

Efter afsluttet læreruddannelsen fra Blågård Seminarium 1953, blev hun ansat på Trongårdsskolen i Lyngby og var skoleinspektør på fra 1979. 1964 Var hun med til at at stifte atletikklubben Trongårdens Idrætsforening. Hun var 1964-1982 formand for TIF og fik i 1971 tildelt Lyngby-Taarbæks idrætspris for sin helt enestående indsats for klubben. 1985-1991 var Birgitte Wilbek medlem af bestyrelsen og formand for repræsentantskabet for Team Danmark. 

Birgitte Wilbek blev 1955 gift med Erik Wilbek, som var dansk landsholdspiller i basketball og deltog i EM 1951 og 1953. 
Parret er forældre til Ulrik Wilbek, dansk landstræner i håndbold og deres niece Lise Wilbek var dansk mester på 100 og 200 meter 1977. 1983 blev  Birgitte Wilbek gift med landsretssagfører Svend Oluf Hansen. 

Birgitte Wilbek bor i dag i Viborg.

Eksterne henvisninger 
 Dansk Kvindebiografisk Leksikon – Birgitte Wilbek

Håndboldtrænere fra Danmark
Håndboldspillere fra Danmark
Basketballspillere fra Danmark
Danskere i 1900-tallet
Lærere fra Danmark
Personer i Dansk Kvindebiografisk Leksikon
Personer fra Hørsholm
Kvindelige sportsudøvere
Frøbjerg Festspil

Frøbjerg Festspil er et egnsteater bestående af frivillige skuespillere, der blev startet i 1984 af en gruppe mennesker, der gerne ville genoptage traditionen med et friluftsteater på Frøbjerg Bavnehøj.

Den første forestilling løb af stablen to år efter med deltagelse af 150 frivillige skuespillere, hvor de spillede "Røverne fra Vissenbjerg". Instruktøren var Erik Bent Svendlund.

Hvor 5.000 mennesker valgt at se den første forestilling, er der nu ca. 25.000 mennesker, der ser forestillingen hver sommer. Om vinteren fortsætter man med børneteater, kor og kabaret.

Kilde 
 Om Frøbjerg Festspil

Eksterne henvisninger 
 Frøbjerg festspils hjemmeside 

Teatre i Danmark
Etableret i 1984
Assens Kommune
Heavy D

Dwight Errington Myers (født 24. maj 1967, død 8. november 2011), bedre kendt som Heavy D, var en jamaicansk-født amerikansk rapper, pladeproducer, sanger, skuespiller og tidligere leder af hip hop-gruppen Heavy D & the Boyz, der omfattede dansere/baggrundssangere G-Whiz (Glen Parrish), "Trouble" T. Roy (Troy Dixon) og DJ og producer Eddie F (født Edward Ferrell). Gruppen havde et stort publikum i USA i størstedelen af 1990'erne. Gruppens fem albums blev produceret af Teddy Riley, Marley Marl, DJ Premier, hans fætter Pete Rock og Eddie F. Herudover udgav Heavy D fire soloalbums.

Diskografi

Heavy D & the Boyz 
 Living large (1987)
 Big tyme (1989)
 Peaceful journey (1991)
 Blue funk (1992)
 Nuttin' but love (1994)

Soloalbums 
 Waterbed Hev (1997)
 Heavy (1999)
 Vibes (2008)
 Love Opus (2011)

Rappere fra USA
The The

The The er en musikgruppe fra Storbritannien, som har været aktiv i forskellige opsætninger siden 1979, med Matt Johnson (forsanger) som det eneste faste medlem.

Diskografi

Referencer 

Musikgrupper fra Storbritannien
Etableret i 1979
Sprællemandshop

Sprællemandshop er den populære betegnelse for den opvarmningsøvelse hvor man skiftesvis samler og spreder arme og ben imens man hopper.

Den amerikanske rekordforsøger Ashrita Furman fik rekorden på sprællemandshop i 1979, som sin første Guinness-rekord, hvor han lavede 27.000 hop.

Gymnastiske øvelser
Christian Perez

Christian Perez (født 13. maj 1963 i Marseille, Frankrig) er en fransk tidligere fodboldspiller, der spillede som midtbanespiller. Han var på klubplan tilknyttet blandt andet Nîmes Olympique, Paris SG og AS Monaco. Han blev desuden noteret for 22 kampe og to scoringer for Frankrigs landshold. Han deltog ved EM i 1992 i Sverige.

Eksterne henvisninger 
 

Fodboldspillere fra Frankrig
Fodboldspillere fra Nîmes Olympique
Fodboldspillere fra Montpellier HSC
Fodboldspillere fra Paris Saint-Germain
Fodboldspillere fra AS Monaco FC
Fodboldspillere fra Lille OSC
Deltagere ved det europæiske mesterskab i fodbold 1992
Erik Wilbek

Erik Wilbek (20. januar 1920 i København-26. december 1986 i Sorgenfri), var en dansk fuldmægtig og landsholdspiller i basketball, som deltog i basketball EM 1951 og 1953. Han var også landsholdspiller i håndbold og spillede to landskampe begge mod Sverige. Han spillede håndbold i HG.

Erik Wilbek var blandt andet ansat ved WHO i Tunesien.

Erik Wilbek blev 1955 gift med Birgitte Harms (Wilbek), som var dansk landsholdspiller i basketball og håndbold. Parret er forældre til Ulrik Wilbek, dansk landstræner i håndbold og deres niece Lise Wilbek var dansk mester på 100 og 200 meter 1977.

Basketballspillere fra Danmark
Danskere i 1900-tallet
Personer fra København
Christophe Cocard

Christophe Cocard (født 23. november 1967 i Bernay, Frankrig) er en fransk tidligere fodboldspiller, der spillede som midtbanespiller. Han var på klubplan tilknyttet Auxerre og Olympique Lyon i hjemlandet, samt skotske Kilmarnock. Med Auxerre var han med til at vinde både det franske mesterskab, og to Coupe de France-titler.

Cocard blev desuden noteret for ni kampe og én scoring for Frankrigs landshold. Han deltog ved EM i 1992 i Sverige.

Titler 

Ligue 1
 1996 med AJ Auxerre

Coupe de France
 1994 og 1996 med AJ Auxerre

Eksterne henvisninger 
 

Fodboldspillere fra Frankrig
Fodboldspillere fra AJ Auxerre
Fodboldspillere fra Olympique Lyon
Fodboldspillere fra Kilmarnock F.C.
Deltagere ved det europæiske mesterskab i fodbold 1992
Supermode

Supermode er en Techno/Dance-gruppe fra Sverige. Gruppen består af DJ Steve Angello og DJ Axwell.

Musikgrupper fra Sverige
Kontonummer

Et kontonummer er et nummer, som identificerer en bankkonto. Kontonummre bruges blandt andet ved transaktioner i bank, girobetaling, netbanktjenester og lignende.

Internationalt 
IBAN-systemet er en ISO-standard for at identificere bankkonti over landegrænser. Et IBAN-kontonummer består af en tobogstaverskode for landet (ISO 3166-1 alfa-2) og en tocifret tjeksum fulgt af det nationale kontonummer.

Se også 

 Nummerkonto

Bankvirksomhed